Diari Oficial de la Generalitat Valenciana


Sumari del DOGV 7536, del 29-05-2015 (2015/5034)

Notificació del laude emés per la Junta Arbitral de Transports de València. Expedient número V-54/2014.
-------------------------------------------------------------------------------------------------------

### Dades del document

Número de DOGV
:   7536

Data del DOGV
:   29-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5034


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-54/2014. [2015/5034]  
Pilar Álvarez Montero, presidenta de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a C.V. Group Plastic, SL, que s'ha dictat laude en l'expedient referenciat i, atés que no és possible la seua notificació per desconegut, ignorat parador o absència, es fa a través d'esta publicació als efectes legals oportuns. El contingut íntegre del laude és el que s'indica a continuació:  
  
«Tribunal: Presidenta: Pilar Álvarez Montero. Vocals: Norma Barrachina Navarro i Jaime Agramunt Font de Mora. Secretària vocal: María Carmen Blasco López. Parts. Reclamant: Trans(x)Tar, SL, representada per Alfonso García de la Puente Molinera. Reclamat: G. V. Group Plastic, SL, que no compareix a l'acte de vista. Està citada a través del Diari Oficial de la Comunitat Valenciana.  
València, 27 de gener de 2015, a les 10.00 hores es va constituir la Junta Arbitral de Transports pels membres abans indicats i amb l'assistència de les parts per a resoldre l'expedient V-54/2014; es va procedir a la celebració de la vista oral respecte de la reclamació següent: impagament de ports.  
Iniciada la vista oral per la presidenta, es procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de correus, s'ha procedit a la seua publicació en el Diari Oficial de la Comunitat Valenciana, per ser València l'últim domicili conegut, número 7424 de 16 de desembre de 2014.  
Concedida la paraula a la reclamant, deixa basada la seua reclamació en els següents antecedents de fet:  
1. Es ratifica en tots els motius de la seua demanda i manifesta que la reclamant va realitzar, per compte de la reclamada diversos servicis de transports. Com a conseqüència d'estos, s'emeten diverses factures per un import total de 1.134,17 euros, presentades juntament amb la sol·licitud de demanda.  
Després de reiterades gestions de cobrament sense aconseguir-ho, s'interposa esta demanda, i se sol·licita que, una vegada que siga reconegut el seu dret, es condemne la reclamada al pagament de la quantitat total de 1.134,17 euros més els interessos.  
Com que no hi ha més al·legacions, es dóna per conclosa la vista.  
S'apliquen els següents fonaments jurídics  
1. Quant a la competència territorial, sobre la qual no hi ha cap al·legació i referida als transports realitzats, ve determinada en els articles 6 i 7.2 del Reglament de la LOTT (RD 1211/1990) referida al transport nacional.  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en dóna l'article 15 de la Llei 9/2013, de 4 de juliol: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 15.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del transport o activitat contractada». No consta en l'expedient que s'haja fet cap manifestació en el sentit preceptuat, i es considera, d'altra banda, que l'import de cada una de les factures reclamades no supera el límit legal establit, per la qual cosa la demanda va ser admesa.  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que si s'haguera volgut pactar per a estos transports submissió expressa diferent, així s'havia d'haver manifestar en el moment anterior a l'execució del transport.  
3. Dels documents aportats i de les declaracions realitzades durant el transcurs de la vista, es deduïx que, efectivament, els transports reclamats es van realitzar tal com ha sigut detallat, la qual cosa dóna un dret de cobrament a favor de la reclamant.  
Per tot això, valorades les manifestacions documentades i les al·legacions emeses per la part compareixent com consten en este expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Trans(X)Tar, SL, representada per Alfonso García de la Puente Molinera, contra C.V. Group Plastic, SL, per haver quedat acreditat que es van realitzar els transports demandats tal com s'havien contractat.  
Per tot això, C.V. Group Plastic, SL, haurà de pagar a Trans(X)Tar, SL, la suma de mil cent trenta-quatre euros amb dèsset cèntims (1.134,17 ?) més els interessos produïts a comptar des de la interposició d'esta demanda (11.02.2014), el càlcul dels quals es realitzarà en l'execució d'este laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge indicada.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat de Primera Instància de València que corresponga, d'acord amb l'article 8 de la Llei 60/2003, de 23 de desembre, d'Arbitratge, reformada per la Llei 11/2011, de 20 de maig, i els articles 545.2 i 548 de la Llei d'Enjudiciament Civil en el seu text consolidat per la Llei 1/2000, de 7 de gener.  
  
I perquè així conste, firmen este laude els membres de la Junta Arbitral assenyalats, en el lloc i la data al principi indicats.»  
Els terminis de recursos esmentats continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 20 de maig de 2015.- La presidenta de la Junta Arbitral de Transports de València: Pilar Álvarez Montero.